Karl Ragnar Gierow

Karl Ragnar Gierow (1904 Helsingborg, Ruotsi – 1982 Tukholma, Ruotsi) oli ruotsalainen kirjailija, koulutukseltaan filosofian lisensiaatti.

Gierow oli 1930–1937 kirjankustantamo Norstedtin kirjallinen neuvonantaja ja 1937–1946 Ruotsin radion kirjallinen avustaja. Vuonna 1946 hän toimi Svenska Dagbladetissa kirjallisuusosaston päällikkönä ja 1951–1963 Dramatenin johtajana. Hänet valittiin 1961 Ruotsin akatemiaan, ja 1964–1977 hän oli sen pysyvä sihteeri.

Gierowin esikoisrunokokoelma Solen lyser ilmestyi 1925. Se, kuten muukin alkukauden tuotanto, oli tiukasti muotoa noudattavaa mitallista ja kevyttä. 1930-luvun tuotannolle on leimallista pessimismi, ja muodoltaan se muistuttaa muinaispohjoista apokalyptistä runoa. 1960-luvulla hän palasi tiukkaan muotoon, ja runot ovat usein epigrammimaisia. Hän kirjoitti myös näytelmiä ja julkaisi esseekokoelmia.

Lähteet

Aiheesta muualla

Ruotsalaiset kirjailijat
Ruotsalaiset esseistit
Vuonna 1904 syntyneet
Vuonna 1982 kuolleet